بسم الله الحمد لله والصلاة والسلام على رسول الله. مع الحلقة الثانية والستين بعد المائة من قصة الخلافة الراشدة. وهي الحلقة الثامنة والعشرون من روائع قمرية الحلقة الماضية واللي قبلها اتكلمنا على موضوع المرونة في حياة عمر ابن الخطاب رضي الله عنه. حلقة اتكلمنا عن المرونة الادارية ودي امر مفهوم يعني سهل
على الناس ان تتقبله لان المرونة الادارية معناها ادارة حياة الناس بطريقة ما او طريقة اخرى او طريقة ثالثة دي طرق بيخترعها الناس ويبتداها على الناس ما فيهاش مشكلة. المرونة الفقهية هي اللي كانت عملت شيء من التساؤل عند بعض الناس. يعني ايه مرونة فقهية؟ ممكن اسيب
حاجة في الشريعة لا مش ممكن اسيب حاجة في الشريعة مرونة فقهية معناها ان في رأيين كلاهما في الشريعة كلاهما في السنة النبوية بيختار عمر بن الخطاب ما هو الايسر للامة؟ وان كان الاخر موجود. من استطاع ان يفعل الاخر هذا اهلا وسهلا. خير عايز
صلي ركعتين قيام. اهلا وسهلا. عايز تصلي تمانية ده جميل. عايز تصلي تلت الليل بالتمانية دولت او عايز تصلي عشر دقايق ده موجود وده موجود مش هتصلي قيام ليل خالص برضو موجود في الشريعة. دي مساحة برضو موجودة لا استطيع ان الزم الناس بقيام الليل قيام الليل للنافلة. وهكذا فبنتكلم على
عمر بن الخطاب رضي الله عنه اختياراته كانت الفقهية فيها تيسير على الامة. لكن لا يفهم من ذلك ابدا تفريط في الشريعة ان هو لاجل التيسير ولاجل الرحمة ولاجل الرفق بالناس يتنازل عن حد من حدود الله عز وجل. او يضيع قاعدة من القواعد
شرعيا. ده هذا لا يمكن ابدا. على فكرة هذا المعنى ممكن ناخده من نفس الحديث اللي قلناه الحديث النبوي اللي قلناه في الحلقة الماضية واللي هو منطلق من منطلقات التيسير. اللي هو الحديس بتاع عائشة. هرجع لكم بالحديس تاني وهتلاقي ان تعقيب الرسول صلى الله عليه وسلم
او تعقيب السيدة عائشة رضي الله عنها على فعل الرسول عليه الصلاة والسلام في حياته على هذا الاختيار ما بين الامرين واختيار الايسر بيبين لنا يعني ايه تطبيق الشريعة بحذافيرها؟ يقول تقول عائشة رضي الله عنها ما خير رسول الله صلى الله عليه وسلم بين امرين الا اخذ
ايسرهما ما لم يكن اثما. تمام؟ ده اللي احنا اتكلمنا فيه في الحلقة الماضية. فان كان اثما كان ابعد الناس منه. ثم تكمل وتقول ومن قام رسول الله صلى الله عليه وسلم لنفسه الا ان تنتهك حرمة الله. فينتقم لله بها. انظر الى
هذا المعنى فينتقم لله بها. يعني هو وجد وقوع هذا المرء في خطأ شرعي هو خطأ في حق الله عز وجل. وعلى قدر غيرته على حرم الله عز وجل ينتقم له
سبحانه وتعالى ما في اي شيء شخصي هنا. يعني انا لا انتقم لكون الامر فيه تعدي علي او في تعدي من فلان على فلان من الرعية لا الموضوع اعلى من كده. الذي خالف في الشريعة هو تعدى على حرم الله عز وجل. فينتقم لحرمة الله عز وجل
زي الحراس لما بيتعاملوا مع احد الناس اللي طغى على املاك الملك. بيعملوا معه ايه؟ كلما كان الملك عظيما كلما كان الانتقام اشد. انت ازاي اتعرضت لاملاك ملك من الملوك؟ املاها كبيرة جدا في الدنيا الحراس بينتقموا
اشد الانتقام ممن تعدى على حرمة الملك. هو الرسول عليه وسلم نفسه قال كده الا ان لكل ملك حمى. الا ان حمى الله محارمه كلام الرسول عليه الصلاة والسلام شبه هذا التشبيه ولله المثل الاعلى. فالملك بيحمي الحمى بتاعه وربنا سبحانه وتعالى اللي يحمي ايضا اللي هو المحارم اللي يقع فيها كأنها
وقع في حمى الله عز وجل وده شيء خطير ينتقم الرسول عليه الصلاة والسلام من هذا الذي وقع في حمى الله عز وجل. ده المعنى ده بيورينا هناخد النهاردة مسال نتعرف بيه على صلابة عمر في الحق. يعني انا بتكلم دلوقتي على ان عمر ميسر وعنده
فقهية بس اوعى تتجاوز وتغالط في الشريعة او تتعدى حد من حدود الله عز وجل ساعتها لا تلاقي وجه تاني خالص. عمر اللي كان بيسر على الناس وبيختار الرأي الاسهل وما بيسجدش كل المرات في سجود التلاوة في في الجمعة
وبيخلي الناس تاكل الضب وما بيصليش في المسجد اللي صلى فيه الرسول عليه الصلاة والسلام عشان ما يشقش على الناس الا ان تأتي وقت الصلاة امور اللي احنا قلناها التيسيرية كتيرة في الحلقة الماضية وارجعوا
عمر لو كان انتهك حق من حقوق الله عز وجل شوفوا بقى ايه وجه تاني خالص. شف الشدة والقوة والبأس والصلابة في الدين النهاردة بناخد مثال وجايز نلحق في اخر الحلقة ناخد مسال تاني. ولو ما لحقناش هنقوله في حلقة تانية لان الاتنين بصراحة ما ما اروعهم
هما من امثلة ديت اعتبرها درة في تاج التاريخ الاسلامي اللي انا هقوله ده كنز من كنوز الحضارة الاسلامية. ده التاريخ الاسلامي يا اخواننا التربية الاسلامية مش بس معارك وقيام دول وسقوط دول. الحياة هو ده التاريخ. اللي بيعمله عمر ده رضي الله عنه والجيل اللي معه والرعية
وقادة الجيوش وقادة القبائل ده مظهر حضاري فريد حقيقة. شوفوا الموقف ده. عن الزهرية اخبرني عبد الله عبد الله ابن عامر ابن ربيعة. عبدالله ابن عامر ابن ربيعة ده آآ تابعي
صحابي هو شاف الرسول عليه الصلاة والسلام في طفولته الصغيرة قوي كان لسه عبدالله بن عامر ده يعني عنده مسلا تلات اربع سنين الرسول مات فبعض الناس بتعطيه الصحبة اقبال هذه الرؤية لكنه لم يروي الا حديثا واحدا او قد لعله مرواش ده على اختلاف يعني. المهم عبدالله بن عامر بن ربيعة الزهري بيقول اخبرني عبدالله بن عمرو
ابن ربيعة وكان ابوه قد شهد بدرا. عامر بن ربيعة اللي هو ابو عبدالله ده من اهل بدر. وطبعا ده ما لوش دعوة بالقصة. بس عشان تعرف وقيمة اهل بدر شوف الزهري مجرد بس ان عدى اسم واحد من اهل بدر لازم يشير ده من اهل بدر ده موضوع برة الموضوع بتاعنا في السي ان ايه عشان
تعرفوا قيمة اهل بدر في التاريخ الاسلامي. ان عمر رضي الله عنه استعمل قدامة ابن مظعون على البحرين البحرين اللي هي شرق الجزيرة العربية. مش مملكة البحرين دلوقتي قلنا الكلام ده مرارا قبل كده. شرق الجزيرة العربية. كان فيها قبائل ربيعة
اشهرهم في هزه المنطقة عبدالقيس قبيلة عبدالقيس من اشهر قبائل ربيعة. فمنطقة البحرين ديت ولى عليها قدامة ابن مزغور رضي الله عنه. اقف وقفة كده عشان تعرف الحدس مع قدامة ابن مظغون. عشان تعرف قيمة
الوالي اللي هتحصل معه القصة دي. اولا قدام ابن مفعول من بني جمح جمحي. هو من المسلمين الاوائل من اوائل اوائل المسلمين. لدرجة ان هو ممن هاجر الهجرتين. هاجر الحبشة وهاجر المدينة المنورة. حط ده ايه
فخلفيتك الراجل ده من قدامى المسلمين. هاجر الحبشة وهاجر المدينة وهو من اهل بدر. حط بقى عشر تلاف اتخض. شف اللي احنا كنا بنتكلم ان الزهري بيقول عبدالله بن عامر بن ربيعة وعامر بن ربيعة شهد بدر. مجرد بس ما عدا زكره. ما بالك بقى دي القصة معه
فقدامة بن مزعوم من اهل بدر وشهد المشاهد كلها. يعني بدر واحد والاحزاب وخيبر وفتح مكة وتبوك واللي بينهم. كل المشاهد لم يفته مشهد مع رسول الله صلى الله عليه وسلم. بنتكلم عن شخصية
اه عملاقة قدامى ابن مظعون. وهو اخو الصحابي الشهير عثمان ابن مذعوم رضي الله عنهم واصره اشهر من من قدامى فهو اخوه. وفوق ذلك بقى هو زوج اخت عمر بن الخطاب اخته عمر بن الخطاب اسمها صفية صفية بنت خطاب غير فاطمة بنت الخطاب المشهورة زوج صفية صفية
بنت الخطاب مباشرة فزوج اخت امير المؤمنين. خلف منها واحدة اسمها رملة من صفية. طفلة اسمها رملة. مش بس كده. واخو زوجة عمر ابن الخطاب. اخو زوجة عمر ابن الخطاب زوجة عمر ابن الخطاب
زينب بنت مفعوم. اخته اخت عثمان بن مفعول واخت عبدالله بن مزعوم. تلاتة ما شاء الله من كبار الصحابة يعني يعني هو وعمر متبادلين الاخوات. هو متجوز اخته عمر وعمره متجوز اخته. انا بتكلم على شخصية بقى ده واصلة قوي في الدولة
يعني وهو امير البحرين من قبل عمر بن الخطاب وعلى فكرة ده الوحيد من قرايب عمر اللي اتولى حاجة في دولة عمر في العشر سنين اللي حكمها عمر وهو مش من عيلته هو من بني جمح بس ايه زي ما قلنا علاقة مصاهرة يعني
طيب ده قدامة ابن مزعون والي البحرين ايه اللي حصل بقى؟ فقدم الجارود سيد بني عبدالقيس جارود رضي الله عنه الجارود ابن المعلى من كرام الصحابة رضي الله عنهم وارضاهم. المعلى ده سيد بني عبدالقيس. عبدالقيس احد الفروع
الكبرى لقبيلة ربيعة. ربيعة هي القبيلة المنافسة للموضة. العرب معزم العرب في الجزيرة العربية اما اما اللي بيتابع معنا حلقات قسط الكعبة. بنقول تفصيلات كبيرة جدا لتقسيمات هذه القبائل وتقنيات مهمة جدا جدا لفهم السيرة
وفهم التاريخ بشكل عام. فعبد القيس احد الفروع الكبرى لربيعة. الفرع التاني الكبير قوي قوي من من ربيعة اسمه بكر ابن وائل وبكر ابن وائل له فرعين كبار اوي بني شيبان وبني حنيفة. فدية دي التقسيمات الكبرى بتاعة المنطقة ديت. منطقة شرق الجزيرة العربية ولحد العراق كمان. فجاي
الجارود ده كان الرسول صلى الله عليه وسلم بيحبه اوي مع ان هو ما اسلمش الا في اخر حياته الرسول عليه الصلاة والسلام. اللي هو الجارود ابن آآ ابن المعلى ده جه المدينة من وراء
اتعشرة من من الهجرة النبوية. تخيل يعني في اخر عهد الرسول عليه الصلاة والسلام في وفد بني عبد القيس واسلم وكان نصرانيا اصلا والرسول صلى الله عليه وسلم حبه جدا وقربه. فشخصية من الشخصيات المشهورة. وعلى فكرة في الردة العرب كلهم
ارتدوا ما عدا مكة والمدينة والطائف. وشرق الجزيرة العربية القبيلة بتاعة عبدالقيس دي ما استردتش بسببه. جم ارتدوا بعد الرسول صلى الله عليه وسلم مات فوقف لهم. قال لهم الانبياء اللي جم قبل كده ماتوا. ما فيش جديد. فالرسول عليه الصلاة والسلام نبي ومات. واحنا على الدين فثبت
الناس بثباته رضي الله عنه. فبرضه شخصية من الشخصيات الكبيرة وعمر عارف قدره. عارف قدر ان الجارود ابن المعلى سيد بني عبد القيس سيد قبيلة من القبائل المنافسة لقبائل مودرن اللي منها عمر. جاي بيشتكي. بيشتكي. مين بيشتكي قدامى؟ اللي هو
وامير البحرين من قبل عمر فقدم الجاروت سيد عبدالقيس على عمر فقال يا امير المؤمنين ان قدامة شرب فسكر. يا لطيف! قدامى اللي احنا اتكلمنا عليه من شوية ده شرب خمر. فساكر وامير الناس
وشرب خمر من اهل بدر يعني الموضوع كبير اوي وله هذه العلاقة مع عمر فبيشتكيه بيشتكي زوج اخته زوج اخته عمر وعمر متجوز اخته كمان واني رأيت حدا من حدود الله حقا علي ان ارفعه اليك. انا قلت لازم
شرب خمر لازم انا اقول لك. فقال عمر رضي الله عنه من شهد معك؟ مين شهد معك على المار رد على عيني وراسي ، الجارود ابن معلم فيها حد تاني شاهد؟ لازم اتنين شهود على قدامى عشان يقيم عليه الحد. قال من
قال ابو هريرة فدعا ابو هريرة. ابو هريرة زوج اخت الجرود. ربنا ما ما له ما تهوش مني. العلاقات الاسرية دي ممكن تلخبطكم شوية. فالجرود جايب معه زوج اخته اللي هو ابو هريرة رضي الله عنه
من روى الاحاديس او اكثر من روى الاحاديس عن رسول الله صلى الله عليه وسلم. شخصية برضه من الشخصيات المعتبرة جدا ومهمة جدا. كان معي في البحرين. وعلى فكرة هيبقى بعد كده والي البحرين. ابو هريرة من قبل
عمر بن الخطاب متزوج اخت الجرود فجابه يشاهد معه. فقال بما تشهد يا ابا هريرة عمر بيحقق فقال ابو هريرة لم اره شرب. ولكني رأيته رأيته سكران يتقيد انا شفته ما شفتوش وهو بيشرب. بس شفته سكران وبيتقيأ يعني من اثر الخمر
فقال عمر رضي الله عنه لقد تنطعت في الشهادة. انا مش عاجبني اللي انت بتقوله ده. قل لي شرب ولا ما شربش؟ اشهد ولا ما تشهدش. انت كده ما هياش حاسمة. تنطعت يعني بالغت غليت في الكلام بصورة معقدة ما وصلنيش المعنى
شرب ولا ما شربش؟ بس هو ايه حاسس من جواه ان هو كده شرب ان هو سكران وسكران من ايه؟ ما هو شرب حاجة بس جايز يكون دايخ من اي حاجة تعبان
كان مرهق التاني اولها انه سكران وهو مش سكران ما شافوش بيشرب لحزة الشرب لكن الجارود رآه يشرب فكتب عمر الى قدامى. قدامى فى البحرين وعمر فى المدينة كتب له بقى رسالة قال له تعالى كان الجابوت جاي يشتكى لوحده
مع ابو هريرة فكتب له رسالة قال له تعالى فقدم فقام اليه الجارود لما دخل الجارود اهم وقال لعمر اقم على هذا كتاب الله. يلا نفز. فعمر قال له ايه؟ اخصم انت ام شهيد؟ انت عدو
ولا شهيد جاي تشهد؟ قال بل شهيد. قال فقد اديت الشهادة. خلاص عملت اللي عليك. ما تقعدش بقى ايه تغير من طريقة الحكم سبني احكم انا بدال انت قلت شهادتك وخلاص. فصمت الجاروت. حتى غدا على عمر. تاني يوم
فقال اقم على هذا حد الله. فقال عمر ما اراك الا خصما. انت يا شيخ لك ليه متهدد كده في قامت الحد على قدامى ابن مفعون. ما اراك الا خصم او ما شهد معك الا رجل. وشهادة الرجل مش عجباني قوي مش صريحة
وطب في وجود ابي هريرة الكلام ده. فقال الجارود اني انشدك الله. اقم عليه الحد انا متأكد انا شايفه اني انشدك الله. فقال عمر والله لتمسكن لسانك او لا او لاسوءنك. زي ما كده في المحكمة القاضي بيقول لو
ما سكتوش هاحبسك لاسوءنك. اسكت بقى. حاسبني حل الموضوع هو لسه متردد من شهادة ابي هريرة. فقال ابو هريرة كان قاعد ان كنت تشك في شهادتنا فارسل الى ابنة الوليد
فاسألها مين ابنة الوليد زوجة قدامى ابن مظعون؟ ابنة الوليد هند هند بنت الوليد هند بنت الوليد ابن عتبة ابن ربيعة. ابوها الوليد ابن عتبة ابن ربيعة والوليد ابن عبة من كبار الكفار اللي ماتوا في بدر. قتلوا علي ابن ابي طالب
طالب رضي الله عنه بس هي امرأة شريفة وعظيمة ومن الصحابيات عمها على فكرة عمها ابو حذيفة نعض وعمتها هند بنت عقبة زوجة ابي سفيان. فمن الاشراف ما شاء الله يعني
قال له اسأل هند هند ما شاء الله احنا مطمنين لدينها. اسأل هند بنت عتبة. بنت الوليد ابن عتبة. فراح عمر وخطأ المشي راح نادى على هند بنت الوليد فشهدت على زوجها. قالت ايوة فعلا شربوا الخمر بس دي ومرأة خل بالك
وعايز هو شهادة رجل ومرأتين. بقى عنده بقى ادلة اكتر قرائن تقول ان هو فعلا شرب قدامى. ابن ماظون الخمر لكن مهواش مالي دي قوي من الشهادة لحد دلوقتي فاستنى شوية برضو انتظر وبعدين عمر
اه في روايات اخرى جاب اه صحابة اخرين او تابعين اخرين. في رواية اخرى بتقول ان هو المستشار او شاهد علي علقمة الخاصية. في اكثر من رواية بتقول هذا الموضوع وان علقمة شهد انه شرب الخمر
فصار كده عنده علقمة مع مع شهادة ابي هريرة اللي هو كان متردد فيها لاجل عدم وضوح الامر الجرود وشهادة زوجته فخلاص كده سبت عند عمر ان الرجل شرب الخمر. فقال لقدامى اني حاد
حد الخمر. حد الخمر ما هواش معروف. رقم معين. قلنا كان عندنا حلقة ماضية اتكلمنا على قضاء عمر اتكلمنا فيها على ان هو الحد كان ايام الرسول عليه الصلاة والسلام بيضرب نحو اربعين ما هواش الرقم بالظبط عدد معين
وفي اول صدر عمر ضرب اربعين وفي عهد ابي بكر برضه قبليه كان اربعين وفي اخر عهد عمر وصل تمانين. وما فيش في التحديد في الشريعة ففي حسب حالة الناس. الناس في حالة فسق وفجور بيزود الحد. الناس ما شاء الله ما بتشربش خمر بيقلل الحد. حسب حالة الناس
فقال اني حاد وكان هضربك الحد ايا كان بقى الرقم انا خلاص اقيم عليك الحد انت شربت الخمر. فقال قدام ابن لو شربت كما يقولون ما كان لكم ان تجلدونني حتى لو كنت شربت المفروض ما تجلدنيش. فقال عمر
ولم؟ قال قدامة قال الله عز وجل ليس على الذين امنوا وعملوا الصالحات جناح فيما طعموا فانا من الذين امنوا وعملوا الصالحات وانا من اهل الهجرتين ومن اهل بدر. فانا امنت وعملت الصالحات. فليس علي جناح
في مطاعم. قال عمر رضي الله عنه اخطأت التأويل. ان اتقيت الله اجتنبت انت لو كنت آآ تتقي الله فعلا ليه شربت الخمر؟ لو اتقيت الله اجتنبت ما حرم الله عليك. خلي بالك الشبهة عند قدامى قوية. الكلام اللي اتقاله قدامى ده مش كلام مرسل كده مش كلام تفسير
آآ خاطئ لاية. لا الاية نزلت في حاجة زي كده. عشان كده الكلام الخلفية اللي عند قدامى. الاية نزلت في توقيت في مرحلة من مراحل تحريم الخمر. نزلت الاية ديت عندما سأل الصحابة رضي الله عنهم رسول الله صلى الله عليه وسلم
مع اخوانهم الذين ماتوا وهم يشربون الخمر. ده قبل التحريم النهائي للخمر. يعني بعد مسلا ولا تقربوا الصلاة وانتم سكان طب الناس اللي يعني واضح ان خمر فيها شيء سيء. شيء سلبي. فسأله الرسول عليه الصلاة والسلام يا رسول الله الناس اللي ماتت من اصحابنا
وهم بيشربوا الخمر قبل التحريم النهائي. فانزل الله ليس على الذين امنوا وعملوا الصالحات جناح في مطاعم اذا ما اتقوا وامنوا وعملوا الصالحات وبعدين بعد كده في مرحلة تانية نزل قول الله عز وجل انما الخمر والميسر والانصاب رجس والازلام رجس من عمل الشيطان فاجتنبوه
انكم تفلحون. فقدما بيعلق على الاية الاولى. انها نزلت في ناس شربوا الخمر الرسول صلى الله عليه وسلم قال ليس على الذين امنوا صلاة الجناح في مطاعمه. تعليقا على شرب الخمر
وتحديدا لكن لأ ده في اية نزلت بعد كده حرمت الموضوع انتهينا خلاص. فاجتنبوه فثبت عند عمر الان ان التأويل الخاطئ الذي قام به قدامى ابن ماظون لا يرحمه. لا لا يرفع عنه
فاقبل على الناس هو برضه الموضوع معقد. فمعاه اصحابه مجلس استشاري كبير في صحابة كتار في علي في عبدالرحمن ان عوف عثمان بن عفان في اسماء دايما كانت حوالين عمر بن الخطاب رضي الله عنه فاقبل عليهم وقال ماذا ترون في جلد قدامى؟ قولوا لي رأيكم ايه
قالوا لا نرى ان تجلده ما كان مريضا. في اللحظة دي كان قدامى جاي واجع مريض. فقالوا له هو مريض وتضربه يموت فيها بس هنا ما قلولوش ما تضربوش ان موضوع الخمر. ده هم قالوا ما نرى ان تجلده ما كان مريضا. كانهم يعني بياخدوا شوية
وقت يفكروا فيه شوية وقت يحلوا الموضوع لعل يظهر شاهد تاني لعل تحصل حاجة ادينا شوية مساحة من الوقت فسكت عن ذلك ايام ثم اصبح يوما جاي وقد عزم على جلده. مش راضي يخف قدام المزعوم ما زال وجهه
وعمر بن الخطاب قلبه مش جايبه ان فيه حد من حدود الله ما يطبقهوش بسرعة والصحابة بيأجلوه والقرائن كلها تشير الى ان فعلا قدامى شرب الخمر. وهو حتى نفسه قال الكلمة اللي قالها ديت معناها ان هو فعلا شرب الخمر
فقال ما ترون في جلد قدامى رجع تاني قال لاصحابه تاني فقال القوم ما نرى ان تجلده ما دام وجعا. فعمر ما عجبوش الكلام ده فقال عمر رضي الله عنه لئن يلقى الله عز وجل تحت السياط طب انا جائز يموت وهو واقع من الجلد. لان يلقى الله
عز وجل تحت السياط احب احب الي من ان يلقاه وهو في عنقي. اعجاز يموت قبل ما ياخد الحد فهيبقى في عنقي انا ما اقمش عليه لحد وهو هيقابل ربنا من غير ما يكفر عنه الحد والحدود كفارة يكفر عنه
الزنب ده بالحدود كفارة. فهو هيلقى الله بجريمته وتعديه. وانا هلقى الله بان انا ما ما طبقتش حد. لا انا هطبق الحد. وقال ائتوني بصوت. انا اجلده بنفسي. صعب. ده
بيجلد واحد معه كان معه في بدر وزوج اخته واخو مراته انا صراحة موقف مؤسر جدا جابوا لي صوت خفيف برضه اللي حواليه يعني مش البوم مش جايب ده قدامى. ده من اهل بدر لعل الله اطلع على اهل بدر فقال افعلوا
ما شئتم فاني قد غفرت لكم. ده اللي عمل جريمة اكتر من كده الف مرة في تسريب اخبار الدولة. الرسول عليه الصلاة والسلام عفى عنه بس ده في حد الرسول صلى الله عليه وسلم عفا عنه في قضية فيها ان الحاكم ياخد اللي يراه مناسبا لكن هنا في حد ما عنديش فيها
كلام فجابوا لي صوت كده خفيف فقال رفض الصوت وقال ائتوني بصوت تام. انا عايز الصوت اللي نضرب به الناس كلها في جلد فاتوه بصوت تام فامر عمر ابن الخطاب بقدامى فجلد
وبعد هذا الجلد غاضب عمر قدامى هجره عمر كان زعلان جدا من قدامى ازاي تشرب خمر وانت من اهل والهجرتين والتاريخ الطويل وعارف ان الخمر حرام حتى لو تأولت ازاي تتأول هزا التأويل وانت حاكم بلد ما انت ممكن على الناس اللي عندك يعملوا زي ما انت عملت
كده ويبقى ايه الحكاية يعني ووقعتني في حرج مع الجارود وحرج مع ابي هريرة وحرج مع زوجتك زعلان منه جدا جدا واخو مراته بقى وزوجته الكفيل قضايا اسرية اكيد روح عمر البيت الله اعلم صفية ابن الخطاب آآ مع قدامى حصل معها ايه واعلم زينب بنت مزعون
اللي عند عمر حصل معها ايه وقصة فيها تعقيدات كتيرة جدا. فغاضبه عمر هجره. والتاني برضه زعلان من عمر. انه الحد. فالاتنين خلاص اتفقا على الخصام. وجه الموسم اللي بعده كان فيه حج. الاتنين حجوا. وحجوا وهما غضبانين
من بعض عزلوا طبعا عزلوا عن امارة البحرين. فحجوا الاتنين. فلما قفل من حجهما ونزل عمر بالسقيا وهم راجعين مروحين من مكة للمدينة عدوا على راحة من راحات القبائل يعني
واصل فنام ناموا في القافلة فنام عمر في في الراحة ديت فاستيقظ من نومه منزعجا وقال عجلوا علي بقدامى هاتوا لي قدامى. فوالله اني لارى ان آتيا اتاني فيه حد في الرؤيا جاله. قال سالم قل
دامت فاني اخوك. انا اخوك في الرؤية يعني جا له واحد بيقول له انا اخوك انا عايز مصلحتك. سالم قدامى ما تغضبوش. قدامى من اهل بدري يعني ما تقطعوش عمل غلطة يعني. هي غلطة كبيرة وكل حاجة بس كل انسان كل بني ادم خطاء. فقال له سالم قدامى. قال فعجلوا اليه
به هاتوا لي بسرعة قدامى. فلما اتوه ابى قالوا لا انا مش جاي. هو اللي رفض ييجي. ده عمر الخطير الزعلان لسه. فقيل ذلك لعمر فقال ايتوه ولو جرا. هاتوا به حتى لو جريتوه
فجابوه فكلمه واستغفر له. يعني عمر دعا لقدامى ان يغفر الله له وكان ذلك اول الصلح بينهما. اصطلحوا بعد كده الحمد لله اه قدامى هو الوحيد على فكرة من اهل بدر الذي اقيم عليه الحد في الخمر. الوحيد في التاريخ كله من اهل بدر الذي
اقيم عليه حد الخمر. وهو يعني حاجة لنا كلنا ان ما فيش انسان بعيد عن الفتنة. بعيد عن الخطأ بعيد عن المعصية وارد لكن خير الخطائين التوابون. وعمر رضي الله عنه وارضاه بعد ان كان قد هاجر هزا الرجل او هاجر
فهذا الرجل العظيم لاجل هذا الامر جائته الرؤية ان ما ينفعش انك انت تهجره. تريد ان تعين على يد الشيطان هكذا. فلازم ترجع الصبح اداني وخلاص سالم قدامه واعتبر بتاريخه. ده مثال من الامثلة الرائعة. الوقت الحقيقة دخل معنا مش هنقدر نكمل المثال الاخر بس
التمثيل الاخر ان شاء الله اوعدكم ان انا افرغ حلقة او جزء من حلقة لاهميته القصوى في فهم طريقة عمر في صلابته في الحق. اسأل الله عز وجل ان يتقبل منا ومنكم. جزاكم الله خيرا والسلام عليكم ورحمة الله وبركاته